cyanic-selkie/wikianc huggingface dataset:
சுசீல் குமார்
வாழ்க்கை வரலாறு
சுசீல் குமார் தில்லியைச் சேர்ந்தவர். நஜாஃவ்கர் என்னும் இடத்தில் வசித்து வருகிறார். CNN IBN7 இன் தகவல் படி இந்த மற்போராளர் பாப்ரோலா ஊரைச் சேர்ந்தவர். சுசீலின் தந்தை திவான் சிங் சோலங்கி பேருந்து ஓட்டுநர்; தாய் கமலா தேவி. மிகவும் ஏழ்மையான சூழலில் அவரது பயிற்சியைச் செய்து வந்துள்ளார். அவரது குரு சத்பால், யசுபீர் சிங் ஆகியோர்.
பெய்ஜிங் ஒலிம்பிக்
இவர் உக்ரைனைச் சேர்ந்த ஆந்திரிய் ஸ்டாடுனிக் (en:Andriy Stadnik) என்பவரிடம் முதல் சுற்றில் தோற்றுப்போனார். எனவே இவருடைய பதக்கம் பெறும் வாய்ப்பு மறுதேறுதல் சுற்று (en:repechage) போட்டியைப் பொறுத்ததாகிவிட்டது. சுசீல் குமார் மறுதேறுதல் முதல் சுற்றில் அமெரிக்காவின் டகு ஷ்வாபை வென்றார். இரண்டாவது சுற்றில் பெலாரஸின் (en:Belarus) ஆல்பர்ட் பாட்டிய்ரோவ் (en:Albert Batyrov) என்பாரை வென்றார். கடைசியாக மறுதேறுதல் முறையில் வெண்கலப் பதக்கம் பெறுவதற்கான போட்டியில் ஆகஸ்டு 20, 2008 அன்று ஸ்பிரிடொனோவ் (en:Spiridonov) என்பவரை 3:1 என்னும் கணக்கில் புள்ளிகள்  2-1, 0-1, 2-0  எடுத்து மூன்று சுற்றுகளில் வென்றார்.
குறிப்பு: ஒலிம்பிக் மற்போரில் வெண்கலம் வெல்ல அரையிறுதிச் சுற்றுக்குத் தகுதி பெற்றால் மட்டும் போதும். வெல்ல வேண்டிய தேவையில்லை.
2012 இலண்டன் ஒலிம்பிக் போட்டிகள்
சுசீல்குமார் 66 கிலோ தன்னியல்பு மற்போரில் இறுதியாட்டத்தில் சப்பானின் டட்சுஹிரோ யோனெமிட்சுவிடம் தோற்றார். முன்னதாக கசகசுதானின் அக்சுரெக் டனடரோவை அரையிறுதியில் வென்றார். .
ஆகத்து 12, பீஜிங் ஒலிம்பிக்கில் தங்கப் பதக்கம் வென்றிருந்த துருக்கியின் ரமசான் சகனை வென்று காலிறுதிக்கு முன்னேறினார். காலிறுதியில் உசுபெக்சுதானின் இக்தியோர் நவ்ருசோவை வென்றார்.
அடுத்தடுத்த ஒலிம்பிக் போட்டிகளில் இரண்டு பதக்கங்கள் வென்ற முதல் இந்தியர் இவராவார்.
சூலை 27 அன்று இலண்டன் ஒலிம்பிக்கின் துவக்க விழா பேரணியில் இந்தியக் கொடியை ஏந்தி இந்திய அணியை முன்நடத்திச் செல்லும் பெருமை இவருக்கு கிடைத்தது.
மேற்கோள்கள்
பகுப்பு:இந்திய மற்போர் வீரர்கள் பகுப்பு:இந்திய ஒலிம்பிக் வீரர்கள் பகுப்பு:1983 பிறப்புகள் பகுப்பு:ராஜீவ் காந்தி கேல் ரத்னா விருது பெற்றவர்கள் பகுப்பு:வாழும் நபர்கள் பகுப்பு:பொதுநலவாய_விளையாட்டுக்களில்_தங்க_பதக்கம்_வென்ற_இந்தியர்கள்
படிக்கட்டு
படிக்கட்டு வகைகள்
thumb|200px|left|வத்திக்கன் அரும்பொருட் காட்சியகத்திலுள்ள ஒரு சுருளிப்படிக்கட்டு
படிக்கட்டை அமைப்பதற்கான இடவசதி, அழகியல் நோக்கம், மற்றும் பலவற்றைக் கருத்தில் கொண்டு, படிக்கட்டுகள் பல்வேறு வடிவங்களில் அமைக்கப்படுவதுண்டு. நேர்ப் படிக்கட்டு (stright staircase), இடையில் திசைமாறும் படிக்கட்டுகள், வளைவான படிக்கட்டுகள் (curved staircase), சுருளிப் படிக்கட்டு (spiral staircase) எனப் படிக்கட்டுகள் பலவகையாக உள்ளன.
படிக்கட்டுக் கூறுகள்
படிக்கட்டு பல கூறுகளால் அமைந்தது. இவற்றிற் சில கூறுகள் படிக்கட்டுகள் அமைக்கப் பயன்படும் கட்டிடப் பொருள்கள் அல்லது அவற்றின் வடிவமைப்பைப் பொறுத்து இடம்பெறலாம் அல்லது இடம்பெறாமல் இருக்கலாம். ஆனாலும் பல கூறுகள் எல்லா வகையான படிக்கட்டுகளுக்கும் பொதுவாக அமைகின்றன. படிக்கட்டுகளின் கூறுகள் மற்றும் துணைக்கூறுகள் சில பற்றிய விபரங்கள் கீழே தரப்படுகின்றன.
படி
ஒரு படியில் ஒரு கிடைத்தள மேற்பரப்பும், ஒரு நிலைக்குத்து அல்லது ஏறத்தாழ நிலைக்குத்தான மேற்பரப்பும் காணப்படும். இவை முறையே மிதி (tread) என்றும், ஏற்றி (riser) என்றும் அழைக்கப்படுகின்றன. படிகளில் ஏறும்போது கால் வைத்து ஏறும் இடமே மிதி. இரண்டு மிதிகளுக்கு இடைப்பட்ட நிலைக்குத்துப் பகுதியே ஏற்றி. சில படிக்கட்டுகளில் இந்த ஏற்றிப் பகுதி மூடியிருக்கும். இவ்வாறிருக்கும் படிக்கட்டு மூடிய ஏற்றிப் படிக்கட்டு எனப்படும். சில படிக்கட்டுகளில், மிதிகள் தனித்தனியான பலகைகளாகக் காணப்பட, ஏற்றிப் பகுதி திறந்திருக்கும். இத்தகைய படிக்கட்டுகள் திறந்த ஏற்றிப் படிக்கட்டுகள் எனப்படுகின்றன.
ஒரு படிக்கட்டில் இடம்பெறும் எல்லா மிதிகளும், அதேபோல எல்லா ஏற்றிகளும் சமனானவையாக இருக்கவேண்டும் என்பது பொதுவான விதியாகும். இது ஒரு குறிப்பிட்ட இசைவொழுங்கில் (rhythm) காலெடுத்து வைத்து நடப்பதை உறுதிப்படுத்தும், இல்லாவிடில் தடுக்கி விழ நேரிடும். ஏற்றி பொதுவாக 150 மில்லிமீட்டருக்கும் 200 மில்லிமீட்டருக்கும் இடைப்பட்ட அளவுடையதாக இருப்பது வழக்கம். ஏற்றியின் அளவின் அடிப்படையில் மிதியின் அளவைத் தீர்மானிப்பதற்கு சில சூத்திரங்கள் (formulas) பயன்படுத்தப்படுகின்றன. இவை ஏறும்போது வசதியாக இருக்கவேண்டும் என்பதைக் கருத்தில் கொண்டு உருவாக்கப்பட்டுள்ளன.
இவை தவிரச் சில சமயங்களில், மிதி, ஏறுபடிக்கு வெளியே சிறிது நீண்டிருப்பதைக் காணமுடியும். இக்கூறு படிநுனி (nosing) எனப்படும். எல்லாப்படிகளிலும் படிநுனி இருப்பதில்லை.
ஏற்றம்
இவ்வாறு ஒன்றுக்கு மேற்பட்ட ஏற்றங்கள் அமையும்போது இரண்டு ஏற்றங்களுக்கு இடையே ஒரு அகன்ற படி போன்றதொரு பகுதி அமைகின்றது இது படிமேடை (landing) எனப்படும்.
தடுப்பு
படிக்கட்டில் ஏறும்போது விழுந்துவிடாமல் இருப்பதற்காக இரண்டு பக்கங்களிலும் தடுப்புக்கள் அமைப்பது வழக்கம். பொதுவாக இது ஏறத்தாழ ஒரு மீட்டர் வரை உயரமான தடுப்புச் சுவராகவோ (parapet), கந்தணியாகவோ (balustrade) கம்பித் தடுப்புகளாகவோ (railing) அல்லது வேறுவகை அமைப்புக்களாகவோ இருக்கலாம். இவற்றின் மேற்பகுதி பொதுவாகக் கைப்பிடிச் சட்டமாக அமைந்திருப்பது வழக்கம். தடுப்புகள் காங்கிறீற்று, மரம், இரும்பு, அலுமினியம், கண்ணாடி போன்ற பல்வேறு வகையான கட்டிடப்பொருட்களினால் அமைக்கப்படுகின்றன.
பகுப்பு:கட்டிடக் கூறுகள் பகுப்பு:கட்டிடக்கலைக் கூறுகள்
தண்டராம்பட்டு ஊராட்சி ஒன்றியம்
தண்டராம்பட்டு ஊராட்சி ஒன்றியம், இந்தியாவின்  தமிழ்நாட்டின் திருவண்ணாமலை மாவட்டத்தில் உள்ள பதினெட்டு  ஊராட்சி ஒன்றியங்களில்  ஒன்றாகும். இவ்வூராட்சி ஒன்றியம் நாற்பத்தி ஏழு ஊராட்சி மன்றங்களை கொண்டுள்ளது. தண்டராம்பட்டு வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம்  தண்டராம்பட்டில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, தண்டராம்பட்டு ஊராட்சி ஒன்றியத்தின் மொத்த மக்கள் தொகை 1,78,648 ஆகும். அதில் பட்டியல் இன மக்களின் தொகை 41,825  ஆக உள்ளது. பட்டியல் பழங்குடி மக்களின் தொகை 17,018  ஆக உள்ளது.
ஊராட்சி மன்றங்கள்
தண்டராம்பட்டு ஊராட்சி ஒன்றியத்தில் உள்ள 47 கிராம ஊராட்சி மன்றங்களின் விவரம்;
மேற்கோள்கள்
பகுப்பு:திருவண்ணாமலை மாவட்ட ஊராட்சி ஒன்றியங்கள்
விலங்குகள் மற்றும் இயற்கை பாதுகாப்புச் சங்கம்
விலங்குகள் மற்றும் இயற்கை பாதுகாப்புச் சங்கம் (Association for the defense of animals and nature) என்பது மொரோக்கோ நாட்டில் உள்நாட்டு மற்றும் காட்டு விலங்குகளின் பாதுகாப்பிற்காக அர்ப்பணிக்கப்பட்ட ஓர் அறக்கட்டளையாகும்.
பின்னணி
மொரோக்கோ நாட்டின் சட்ட திட்டங்களுக்கு உட்பட்டு 2004 ஆம் ஆண்டு விலங்குகள் மற்றும் இயற்கை பாதுகாப்பு சங்கம் அந்நாட்டில் நிறுவப்பட்டது. பல்வேறு விலங்குகள் கடத்தல், விலங்குகளின் மீதான தவறான அணுகுமுறைகள் போன்ற செயல்பாடுகளுக்கான சட்ட ஆதாரங்களை புதுப்பிக்கிறது. விலங்குகள் நலன் பற்றியும் நாய்கள் மற்றும் பூனைகளை பொறுப்பாக தத்தெடுப்பது பற்றியும் பொது மக்களுக்கு இவ்வமைப்பு கற்பிக்கிறது. விலங்குகளை தத்தெடுப்பதற்கு முன்பு விலங்கு தங்குமிடத்தில் இருப்பதைவிட இவ்வமைப்பு வளர்ப்பு விலங்காகப் பராமரிக்கிறது. ஒவ்வொரு விலங்கும் மருத்துவ கவனிப்பைப் பெறுகின்றன, தடுப்பூசிகளைப் பெறுகின்றன. விலங்கு பாதுகாப்பு அமைப்புகளால் தங்குமிட நாய்கள் பராமரிக்கப்படுகின்றன. ஒவ்வொரு ஆண்டும் தங்குமிடங்களில் கொல்லப்படும் ஒவ்வொரு நாய் மற்றும் பூனையையும் பாதுகாக்க போதுமான வீடுகள் உள்ளன.
ராஜகோபாலன் வாசுதேவன்
ராஜகோபாலன் வாசுதேவன், (Rajagopalan Vasudevan) முக்கியமாக மேலாண்மை குறித்த அறிவியல் ஆராய்ச்சியாளர் ஆவர். இவர் தற்பொழுது மதுரையில் உள்ள தியாகராஜர் பொறியியல் கல்லூரியில் பேராசிரியராக உள்ளார். சிறந்த, அதிக நீடித்த மற்றும் மிகவும் செலவு குறைந்த சாலைகளை உருவாக்க நெகிழிக் கழிவுகளை மறுசுழற்சி மூலம் பயன்படுத்தும் புதுமையான முறையை இவர் உருவாக்கினார். நெகிழிக் கழிவுகளைத் துண்டாக்குதல், பிற்றுமின் கலத்தல் மற்றும் சாலை கட்டுமானத்தில் பாலிமரைஸ் செய்யப்பட்ட கலவையைப் பயன்படுத்துதல் போன்ற யோசனைகளை இவர் முன்னெடுத்தார். இந்த முறையில் சாலைகளை மிக விரைவாக உருவாக்குவதோடு ஆபத்தான நெகிழிக் கழிவுகளிலிருந்து சுற்றுச்சூழலையும் நாம் காப்பாற்றலாம். ஏப்ரல் 15, 2008 அன்று மகாத்மா பள்ளிகளையும் பார்வையிட்டார். பலத்த மழையால் ஏற்படும் சேதங்களுக்கு எதிராக இந்த நெகிழிச் சாலைகள் பாதுகாப்பாக உள்ளன. இவரது சாலை கட்டுமான முறை இப்போது கிராமப்புற இந்தியாவில் சாலைகள் கட்டமைப்பில் பரவலாகப் பயன்படுத்தப்படுகிறது. இவருக்கு 2018ஆம் ஆண்டில் இந்தியாவின் நான்காவது மிக உயர்ந்த பொதுவாழ்வில் சேவையாற்றியவர்களுக்கு வழங்கப்படும் பத்மஸ்ரீ விருது வழங்கப்பட்டது.
தொழில்
1965 மற்றும் 1967ஆம் ஆண்டுகளில் சென்னைப் பல்கலைக்கழகத்தில் முறையே இளநிலை அறிவியல் மற்றும் எம்.எஸ்சி பட்டம் பெற்றார். 1974ஆம் ஆண்டில் சென்னைப் பல்கலைக்கழகத்தில் முனைவர் பட்டம் பெற்றார். பின்னர் 1975ல், தியாகராஜர் பொறியியல் கல்லூரியில் விரிவுரையாளராகச் சேர்ந்தார், 1998ல் பேராசிரியராகப் பதவி உயர்வு பெற்றார்.
விலங்குகள் மற்றும் இயற்கை பாதுகாப்புச் சங்கம்
புற இணைப்புகள்
பகுப்பு:மொரோக்கோ
ராஜகோபாலன் வாசுதேவன்
ஆராய்ச்சி
இவரது ஆராய்ச்சி முக்கியமாகக் கழிவு மேலாண்மை, குறிப்பாகச் சாலை மற்றும் கட்டிடக் கட்டுமானங்களுக்கு நெகிழிக் கழிவுகளைப் பயன்படுத்துவது குறித்ததாகும்.
வெளி இணைப்புகள்
பகுப்பு:பத்மசிறீ விருது பெற்ற அறிவியலாளர்கள் பகுப்பு:தமிழக அறிவியலாளர்கள் பகுப்பு:வாழும் நபர்கள்
ஜெரூ பில்லிமோரியா
ஜெரூ பில்லிமோரியா (Jeroo Billimoria பிறப்பு 20 ஜூலை 1965) ஓர் இந்திய சமூக தொழில்முனைவோர் மற்றும் பல சர்வதேச தன்னார்வ தொண்டு நிறுவனங்களின் நிறுவனர் ஆவார். அவரது பணி பல புத்தகங்களில் இடம்பெற்றுள்ளது. அஃப்லாடூன் (சர்வதேச குழந்தை சேமிப்பு), இந்திய குழந்தை உதவி எண் அறக்கட்டளை மற்றும் சர்வதேச குழந்தை உதவி ஆகியவை அவரது குறிப்பிடத்தகுந்த முயற்சிகளில் அடங்கும். அவரது சமீபத்திய முயற்சி சர்வதேச குழந்தை மற்றும் இளைஞர் நிதி (CYFI) ஆகும், இது ஜெரூவால் 2011 ஆம் ஆண்டில் நிறுவப்பட்டது.
ஆரம்பகால வாழ்க்கை மற்றும் கல்வி
பில்லிமோரியா இந்தியாவின் மும்பையில் பிறந்தார். இவரது பெற்றோர் கணக்காளர் மற்றும் சமூக சேவகராக இருந்தனர். சமூக சேவையில் உறுதியாக இருந்த குடும்பத்தில் வளர்ந்த அவளது தந்தையின் மரணம் இவர் தன்னை சமூக காரணங்களுக்காக அர்ப்பணிக்க காரணமாக அமைந்தது. பில்லிமோரியா வர்த்தக இளங்கலை பிரிவினை மும்பை பல்கலைக்கழகத்தில் (முன்னர் பாம்பே பல்கலைக்கழகம்) 1986 ஆம் ஆண்டிலும், முதுகலை சமூகப் பணியினை டாடா சமூக அறிவியல் நிறுவன கழகத்தில் 1988 ஆம் ஆண்டிலும், லாபம்சாரா நிர்வாகத்தினை நியூயார்க் நகரில் உள்ள தெ  நியூ ஸ்கூல் பார் சோசியல் ரிசர்ச்  என்பதில் 1992ஆம் ஆண்டிலும் கற்றார்.இவர்  1991 முதல் 1999 வரை, டாடா சமூக அறிவியல் நிறுவனத்தில் பேராசிரியராக இருந்தார்.
சமூக தொழில் முனைவோர்
1989 இல் பில்லிமோரியா டாட்டா சமூக அறிவியல் கழகத்திற்குச் சென்று ஒரு பயிற்றுவிப்பாளராக ஆனார். மும்பை முகாம்களில் இவரது பட்டதாரி மாணவர்கள் பலர் சமூக சேவகர்களாக இருந்தனர்.
மும்பையில் உள்ள குழந்தைகளைத் திறமையாகவும் விரைவாகவும் தொடர்புகொண்டு உதவக்கூடிய ஒரு அமைப்பின் தேவையை இவர் அறிந்ததால் பல குழந்தைகள் நிறுவனங்களை ஒருங்கிணைக்கும் பணியினை மேற்கொண்டார்.இதில் பலமுறை தோல்வி கண்ட பின்னர் தனது பணியினை கைவிட முடிவு செய்தார்.
அதற்குப் பதிலாக 1991 ஆம் ஆண்டில், மெல்ஜோல் (ஒன்று சேருவோம்) என்ற அமைப்பை நிறுவி, சமூகப் பலன்களைக் கொண்ட திட்டங்களில், பல்வேறு பின்னணியிலிருந்து குழந்தைகளை அழைத்துச் சென்றார். இந்த அமைப்பு அவர்களின் உரிமைகள் மற்றும் பொறுப்புகளில் கவனம் செலுத்துவதன் மூலம் குழந்தைகளின் குடியுரிமை திறன்களை வளர்க்க முயல்கிறது மற்றும் அவர்களின் சூழலுக்கு சாதகமாக பங்களிக்க வாய்ப்புகளை வழங்குகிறது. 'அனைவருக்கும் சம உரிமை, வாய்ப்புகள் மற்றும் மரியாதை' என்பது மெல்ஜோலின் தத்துவத்தின் அடிப்படையாகும்.
பில்லிமோரியா குழந்தைகளுக்கான அவசர தொலைபேசி சேவை வழங்குநர்களின் சர்வதேச வலையமைப்பான சர்வதேச குழந்தைகள் உதவி மையத்தினை நிறுவினார். இன்றுவரை இந்த வலையமைப்பு 133 நாடுகளில் 140 மில்லியன் அழைப்புகளுக்கு பதிலளித்துள்ளது. குழந்தைகள் அனுபவித்த அவசரநிலைகள் பற்றிய தகவல்களைத் தொகுப்பதன் மூலம், இந்த அமைப்பானது, அரசு மற்றும் அரசு சாரா நிறுவனங்களுக்கு போக்குகளை அடையாளம் கண்டு தகவல்களைத் தெரிவிக்கிறது, ஒவ்வொரு சமூகத்தின் குறிப்பிட்ட கோரிக்கைகளுக்கு ஏற்றவாறு அவசர உதவிகளைச் செய்ய அனுமதிக்கிறது.
உதவி எண்கள் மையத்தின் மூலம் தரவைத் தொகுத்த பிறகு, பல அழைப்புகள் வறுமையினை மையமாகக் கொண்டிருந்ததனை அறிய முடிந்தது. இந்த கவலையை நிவர்த்தி செய்ய, பில்லிமோரியா அஃப்லாடவுன் என்ற ஒரு இலாப நோக்கற்ற நிறுவனத்தை உருவாக்கினார், இது குழந்தைகளுக்கு அவர்களின் பொருளாதார உரிமைகள் மற்றும் பொறுப்புகளை கற்பிப்பது மற்றும் அடிப்படை நிதி மேலாண்மை திறன்கள் மற்றும் பழக்கங்களை ஊக்குவிப்பதில் கவனம் செலுத்தியது. இன்று இவருடைய அமைப்பு 101 நாடுகளில் 8 மில்லியன் குழந்தைகளைச் சென்றடைந்துள்ளது.
சான்றுகள்
பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:1965 பிறப்புகள் பகுப்பு:வாழும் நபர்கள் பகுப்பு:பெண் தொழிலதிபர்கள்
ஊக்கம்
thumb ஊக்கம் அல்லது தன்முனைப்பாற்றல் (motivation) என்பது மக்களின் செயல்கள், ஆசைகள் மற்றும் தேவைகளுக்குக் காரணமாக அமைவதாகும். இதுவே ஒருவரின் செயலுக்கான வழியும், ஒருவர் ஒரு செயலைத் திரும்பச் திரும்பச் செய்வதற்கான காரணமும் ஆகும். உணர்வு நிலைக் காரணிகள் மற்றும் தன்னையறியாமல் இருக்கும் உள்மன நிலைக் காரணிகள் ஆகிய இரண்டிற்கும் இடையிலான ஒருங்கிணைந்த விளைவாகவே ஊக்கம் இருக்கின்றது.
ஒரு நபர் முன்னோக்கிச் செல்ல ஊக்குவிப்பதில் இது ஒரு மிக முக்கியக் காரணமாகக் கருதப்படுகிறது. ஊக்கத்தைப் பெறுவதன் மூலம் நீடித்த மற்றும் திட்டமிட்ட பயிற்சியை செய்வது என்பது உயர்தர சாதனைகளின் (எ.கா. விளையாட்டு, மருத்துவம் மற்றும் இசை உலகில்) மையம் ஆகும். ஊக்கம் என்பது ஒரு நடத்தையை விளக்க பயன்படுத்தப்படும் ஒரு கட்டமைப்பு எனவும் கொள்ளலாம். ஒரு குறிப்பிட்ட முறையில் ஒரு நபர் செயல்படுவதற்கு இதுவே காரணமாகின்றது.
ஒருவர் திருப்தியடைவதற்கான தேவையே ஊக்கம் ஆகின்றது. இந்தத் தேவைகள் சமூகம், வாழ்க்கை முறை, கலாச்சாரம் போன்றவற்றினால் ஏற்படுவதாகவோ, அல்லது இயல்பாகவே தோன்றியதாகவோ இருக்கலாம். ஒரு தனி நபருக்குக் கொடுக்கப்படும் ஊக்கம் மற்றவர்களாலோ, அல்லது சில நிகழ்வுகளாலோ ஏற்படலாம். அவ்வாறாயின் அது வெளிப்புற ஊக்கமாகும் (Extrinsic motivation). அவ்வாறின்றி, ஒருவரின் உள்ளிருந்தே கூட ஊக்கம் கிடைக்கலாம். அது உள்ளார்ந்த ஊக்கமாகும் (Intrinsic motivation).
மேற்கோள்கள்
ஊக்கம் அல்லது தன்முனைப்பாற்றல் என்றால் என்ன, அது நடத்தையை எவ்வாறு பாதிக்கிறது? *|* பகுப்பு:பரிசோதனை உளவியல்
ஜெயந்த் சின்ஹா
ஜெயந்த் சின்கா (Jayant Sinha), இந்தியாவின் ஜார்க்கண்ட் மாநிலத்தைச் சேர்ந்த அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1963ஆம் ஆண்டின் ஏப்ரல் 21ஆம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, ஹசாரிபாக் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் தில்லியில் உள்ள ஐ.ஐ.டி நிறுவனத்திலும், பென்னிசில்வேனியா பல்கலைக்கழகத்திலும், ஹார்வர்டு வணிகப் பள்ளியிலும் கல்வி பயின்றார். மத்திய அரசின் நிதித் துறைக்கான ராஜாங்க அமைச்சராகி உள்ளார். இவர் நரேந்திர மோதியின் முதல் அமைச்சரவையில் இராஜாங்க அமைச்சராக இருந்தவர்.
சான்றுகள்
பகுப்பு:வாழும் நபர்கள் பகுப்பு:1963 பிறப்புகள் பகுப்பு:ஜார்க்கண்ட் அரசியல்வாதிகள் பகுப்பு:16வது மக்களவை உறுப்பினர்கள் பகுப்பு:இந்திய அமைச்சர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள்
கொல்லும் நாவாய்ப்பூச்சி
கொல்லும் நாவாய்ப்பூச்சிகள் (Assassin bugs) என்பவை கொல்லும் நாவாய்ப் பூச்சிக் குடும்பத்தைச் சேர்ந்தவையாகும். இவை பூமியில் எங்கும் நிறைந்திருக்கும் குடும்பத்தைச் சேர்ந்த உண்மையான நாவாய்ப்பூச்சிகள் அல்லது அரையிறக்கையினப் பூச்சிகளாகும். இவை யாவும் கிட்டத்தட்ட பதுங்கிப் பாயும் கொன்றுண்ணிகளாகும். இக்குடும்பத்தின் பெரும்பாலான உறுப்பினர்களை எளிதில் அடையாளம் காணமுடியும் அவை ஒப்பீட்டளவில் குறுகிய கழுத்தும்  உறுதியான வளைந்த உறிஞ்சு குழல்களும் கொண்டவையாகும். ஏராளமான மாதிரிகளை கவனமுடன் கையாள  வேண்டும், ஏனென்றால்  அவை உறிஞ்சுக் குழல்களால் மிகுந்த வேதனை தரும் தாக்குதலை மேற்கொண்டு தாங்களே தங்களைக் தற்காத்துக் கொள்ளும்.
கொல்லும் நாவாய்ப்பூச்சிகள் கடிப்பதால் சாகாசு நோய் உண்டாகிறது. இந்நோய் 12000 பேரைக் கொன்றிருக்கிறது இப்பூச்சியினத்தால் பரப்பப்படும் ஒட்டுண்ணித் தொற்றால் இந்நோய் ஏற்படுகிறது. மனிதர்களின் முகத்தில் இது அதிகம் கடிப்பதால் இதை முத்தமிடும் பூச்சி என்பர்.
மேற்கோள்கள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள் பகுப்பு:அரை இறக்கையினங்கள்
தலாதல் கர்
தலாதல் கர், இந்திய மாநிலமான அசாமின் ரங்பூர் என்ற ஊரில் உள்ள அரண்மனை. இது சிவசாகர் நகரத்தில் இருந்து 4 கி.மீ தொலைவில் உள்ளது. இது அகோம் பேரரசின் காலத்தில் கட்டப்பட்டது.
வரலாறு
சுவர்கதேவ் ருத்ர சிங்கா என்ற அரசர், அகோம் பேரரசின் தலைநகராக ரங்பூரை தேர்வு செய்தார். அதன்பிறகும், ஒரு நூற்றாண்டு காலத்துக்கு இந்த நகரம் தலைநகராக நீடித்தது. இது 1698ஆம் ஆண்டில் கட்டப்பட்டது. R
சுவர்கதேவ் ராஜேஸ்வர் சிங்கா என்ற அரசர் இந்த கட்டிடத்தை விரிவுபடுத்தினார். இந்த கட்டிடம் செங்கற்களாலும், பைஞ்சுதையாலும் கட்டப்பட்டது.
சான்றுகள்
பகுப்பு:அசாமில் உள்ள கட்டிடங்கள் பகுப்பு:இந்தியாவில் உள்ள அரண்மனைகள் பகுப்பு:சிவசாகர் மாவட்டம் பகுப்பு:அசாமில் உள்ள கோட்டைகள்
சந்தோஷ் குமார் கங்க்வார்
சந்தோஷ் குமார் கங்க்வார் (Santosh Kumar Gangwar, பிறப்பு: 01 நவம்பர் 1948) ஓர் இந்திய அரசியல்வாதியும், நாடாளுமன்ற உறுப்பினரும், முன்னாள் தொழிலாளர் மற்றும் வேலைவாய்ப்புத் துறை அமைச்சரும் ஆவார்.
இளமைக் காலம்
இவர் அரசியலில் சேரும் முன்னர், பரேலி நகரில் உள்ள நகர்ப்புற கூட்டுறவு வங்கியில் வேலைப்பார்த்தார். பின்னர் 1996 ஆம் ஆண்டு தொடக்கத்தில் அதன் தலைவராகப் பதவி வகித்தார்.
அரசியல் வாழ்க்கை
இவர் உத்தரப் பிரதேச மாநில பா.ஜ.க குழுவில் உறுப்பினராக பணியாற்றினார். பின்னர் 1996 ஆம் ஆண்டு உத்தரபிரதேச பா.ஜ.க.வின் பொதுச் செயலாளராகப் பதவி வகித்தார்.
இவர் 1989 ஆம் ஆண்டு பரேலி தொகுதியில் இருந்து 9வது மக்களவைக்கு முதல் முறையாகத் தேர்ந்தெடுக்கப்பட்டார். இவர் 1989 ஆம் ஆண்டு முதல் 2009 ஆம் ஆண்டு வரையிலும், பின்னர் 2014 ஆம் ஆண்டு முதல் தற்போது வரையிலும் பரேலி தொகுதியிலிருந்து, பாரதிய ஜனதா கட்சி சார்பில் போட்டியிட்டு, நாடாளுமன்ற உறுப்பினராகத் தேர்ந்தெடுக்கப்பட்டார்.
இவர் இந்தியாவின் அமைச்சரவையில் பதவிகளை வகித்துள்ளார். இவர் 13வது மக்களவையில் பெட்ரோலியம் மற்றும் இயற்கை எரிவாயு அமைச்சராக கூடுதல் பொறுப்பு வகித்தார். இதற்கு முன்னர், 1999 ஆம் ஆண்டு அக்டோபர் மற்றும் நவம்பர் மாதங்களில் அறிவியல் மற்றும் தொழில்நுட்ப அமைச்சராக கூடுதல் பொறுப்பு வகித்தார்.
இவர் 16வது மக்களவை உறுப்பினராக இருந்த போது மே 26, 2014 ஆம் ஆண்டு முதல் சூலை 05, 2016 வரை அவர் ஜவுளித்துறை அமைச்சராக பணியாற்றினார். அதன் பின்னர் நிதியமைச்சராக பதவியேற்றார்.
1989 ஆம் ஆண்டில் தேசிய அரசியலில் நுழைந்த இவர், 9வது மக்களவைத் தேர்தலில் பரேலி தொகுதியில் தேர்ந்தெடுக்கப்பட்டார். பின்னர் 1996 ஆம் ஆண்டு உத்தரபிரதேச பா.ஜ.க.வின் பொதுச் செயலாளராகப் பதவி வகித்தார். பின்னர் அவர் அதே தொகுதியில் 2009 வரை ஆறுமுறை நாடாளுமன்ற உறுப்பினராகத் தேர்ந்தெடுக்கப்பட்டார். 2009 ஆம் ஆண்டு நடைபெற்ற 15வது மக்களவை தேர்தலில், குறுகிய வாக்கு வித்தியாசத்தில் தோல்வியடைந்தார்.
பின்னர் 2019 ஆம் ஆண்டு நடந்த மக்களவைத் தேர்தலில் வெற்றிபெற்று, தொழிலாளர் மற்றும் வேலைவாய்ப்புத் துறை அமைச்சராகப் பதவியேற்றார்.
மேற்கோள்கள்
பகுப்பு:வாழும் நபர்கள் பகுப்பு:1948 பிறப்புகள் பகுப்பு:9வது மக்களவை உறுப்பினர்கள் பகுப்பு:10வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:17வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:உத்தரப் பிரதேச அரசியல்வாதிகள் பகுப்பு:உத்தரப் பிரதேச நபர்கள் பகுப்பு:இந்திய அமைச்சர்கள்
மத்ரித்-பராஹாஸ் விமான நிலையம்
thumb|300px|வானத்திலிருந்து பராஹாஸ் விமான நிலையத்தின் ஒரு படிமம்
அடோல்போ சுரேச் மத்ரித்-பராஜாச் வானூர்தி நிலையம் (Adolfo Suárez Madrid–Barajas Airport) (எசுப்பானியம்: Aeropuerto de Madrid-Barajas) ஸ்பெயின் நாட்டின் தலைநகரம் மத்ரித்தில் முக்கிய பன்னாட்டு விமான நிலையம் ஆகும். 1928இல் திறந்த இவ்விமான நிலையம் ஐரோப்பாவின் போக்குவரத்து மிகுந்த விமான நிலையங்களின் பட்டியலில் பத்தாம் நிலையில் உள்ளது. பராஹாஸ் என்ற மத்ரித்தின் புறநகரத்தில் அமைந்துள்ளது. 2007இல் 52 மில்லியன் பயணிகள் இவ்விமான நிலையத்தை பயன்படுத்தியுள்ளனர்.
மேற்சான்றுகள்
பகுப்பு:எசுப்பானியா வானூர்தி நிலையங்கள்
அமில ஆக்சைடு
அமில ஆக்சைடுகள் (Acidic oxides) என்பவை அலோகங்களின் ஆக்சைடுகளைக் குறிக்கும். தண்ணீருடன் வினைபுரிந்து அமிலங்களை உருவாக்குகின்ற கனிம வேதியியல் பொருட்கள் அமில ஆக்சைடுகள் எனப்படும் என்றும் அல்லது காரங்களுடன் வினைபுரிந்து உப்புகளை உருவாக்கும் வேதிப்பொருட்கள் அமில ஆக்சைடுகள் எனப்படுமென்றும் பொருள் கூறலாம். உயர் ஆக்சிசனேற்ற நிலைகளில் இவை அலோகம் அல்லது உலோகங்களின் ஆக்சைடுகளுமாக இருக்கலாம். பெரும்பாலும் அலோகங்கள் எரியும் போது இவை தோன்றுகின்றன. ஆக்சோ அமிலங்களில் உள்ள ஆக்சைடுகள் மட்டும் இருக்கும்வரை தண்ணீர் மூலக்கூறுகளை நீக்குதல் மூலமாக இவற்றின் வேதியியல் பண்புகளைப் புரிந்து கொள்ள முடியும். இவ்வாறு தண்ணீர் நீக்கப்பட்ட ஆக்சைடுகளை அமில ஆக்சைடுகள் என்ற தொகுப்பு வகையில் பகுக்கலாம். அமில ஆக்சைடுகள் அரினீசியசு அமிலங்களைப் போல தண்ணீரில் ஐதரசன் அயனிகளின் அடர்த்தியை அதிகரிப்பதும் இல்லை பிரான்சுடெட் லார்ரி அமிலங்கள் போல புரோட்டான்களை ஏற்றுக் கொள்வதும் இல்லை. எனினும், அவை இலூயிக் அமிலங்களாகச் செயல்படுகின்றன. ஏனெனில் அவை இலூயிக் காரங்களில் இருந்து மிகக் குறிப்பாக நீரிலிகளிடமிருந்து எலக்ட்ரான் இணைகளை ஏற்றுக் கொள்கின்றன
அபிசேக் பானர்ஜி
அபிசேக் பானர்ஜி (Abhishek Banerjee) (பிறப்பு: 7 நவம்பர் 1987) இந்தியாவின் மேற்கு வங்க மாநில அகில இந்திய திரிணாமுல் காங்கிரசு கட்சி அரசியல்வாதி ஆவார்.அபிசேக் பானர்ஜி அகில இந்திய திரிணாமுல் காங்கிரசு கட்சியின் தலைவரும், மேற்கு வங்க முதலமைச்சரான மம்தா பானர்ஜியின் அண்ணன் மகன் ஆவார்.
இந்தியத் திட்டமிடல் மற்றும் மேலாண்மைக் கழகத்தில் பட்டம் பெற்ற அபிசேக் பானர்ஜி, 2014 இந்தியப் பொதுத் தேர்தலில், தெற்கு 24 பர்கனா மாவட்டத்தில் உள்ள டையமண்ட் துறைமுக மக்களவைத் தொகுதிலிருந்து, இந்திய நாடாளுமன்ற மக்களவைக்கு தேர்ந்தெடுக்கப்பட்டார். 2019 இந்தியப் பொதுத்தேர்தலில் இவர் மீண்டும் டையமண்ட் துறைமுகம் தொகுதியிலிருந்து மீண்டும் மக்களவை உறுப்பினராகத் தேர்ந்தெடுக்கப்பட்டார்.
மேலும் இவர் 2011 முதல் அகில இந்திய திரிணாமுல் காங்கிரசு கட்சியின் மாணவர் மற்றும் இளைஞர் அணித் தலைவராக உள்ளார். மேலும் அபிசேக் பானர்ஜி 2019 முதல் அகில இந்திய திரிணாமுல் காங்கிரசு கட்சி நிலைக்குழ உறுப்பினராக உள்ளார்.
திரிவேணி கலா சங்கம்
வரலாறு
தில்லியில் ஒரு நடன நிறுவனத்தைத் தொடங்குவதற்கான யோசனையை 1950ஆம் ஆண்டில் நடனக் கலைஞர் உதய் சங்கரின் முன்னாள் மாணவி சுந்தரி கே. ஸ்ரீதரணி எழுப்பினார். 'திரிவேணி கலா சங்கம்' என்ற பெயர் புல்லாங்குழல் கலைஞரான விஜய் ராகவ் ராவ் என்பவரால் உருவாக்கப்பட்டது. இதன் பொருள் "கலைகளின் சங்கமம்" என்பதாகும். கன்னாட்டு பிளேசு, புது தில்லிபுது தில்லியின் கன்னாட்டு பிளேசிலுள்ள]] ஒரு காபி உணவகத்துக்கு மேலே ஒரு அறையில் பிரபல கலைஞர் கே. எஸ். குல்கர்னியின் கீழ் இரண்டு மாணவர்களுடன் இது தொடங்கப்பட்டது. விரைவில் இவரது முயற்சிகள் கவனிக்கப்பட்டன. ஜவகர்லால் நேரு நிறுவனத்திற்கான நிலத்தை ஒதுக்கினார். படிப்படியாக, இவர் ஒரு சிறிய குழுவினரை ஏற்பாடு செய்து, இசை நிகழ்ச்சிகளை ஏற்பாடு செய்யத் தொடங்கினார். மேலும், நிதியினைச் சேகரித்தார். குரு ராஜ்குமார் சிங்காஜித் சிங் 1954ஆம் ஆண்டில் மணிப்பூர் நடனப் பிரிவின் தலைவராக திரிவேணியில் சேர்ந்தார். பின்னர் 1962ஆம் ஆண்டில், 'திரிவேணி பாலே'வை நிறுவினார். அதில் அவர் இயக்குநராகவும், முதன்மை நடனக் கலைஞராகவும் இருந்தார்.
கட்டுமானம்
அரை ஏக்கர் நிலப்பரப்பில் உள்ள கலைக்கூடங்கள், அரங்கம், நூலகம், புகைப்பட அறை, பணியாளர்கள் குடியிருப்பு, வகுப்பறைகள் ஆகியவற்றின் பல்நோக்கு வளாகத்தை வடிவமைக்க ஒரு அமெரிக்க கட்டிடக் கலைஞர் நியமிக்கப்பட்டார். இறுதியாக கட்டுமானம் 1957இல் தொடங்கியது, இறுதியில் மார்ச் 3, 1963இல், தற்போதைய கட்டிடம் திறக்கப்பட்டது. thumb| பிரதான நுழைவாயில் மற்றும் இடதுபுறத்தில் ஸ்ரீதரணி கலைக்கூடத்தின் முகப்பு. இந்தியாவில் புகழ்பெற்ற அமெரிக்க கட்டிடக் கலைஞரான ஜோசப் ஆலன் ஸ்டீன் (1957-1977) எழுப்பிய முதல் கட்டிடங்களில் இதுவும் ஒன்றாகும் அவர் புது தில்லியில் இந்தியா சர்வதேச மையம், லோதி சாலை, இந்தியா வாழ்விட மையம் போன்ற பல முக்கியமான கட்டிடங்களையும் வடிவமைத்தார். நவீன கட்டிடக்கலை பாணியில் வடிவமைக்கப்பட்ட இந்த வளாகம் அதன் "பலவகை நோக்கங்களுக்காக பல இடங்கள்" மற்றும் ஜாலி வேலைகள் (கல் அலங்காரங்கள்) ஆகியவற்றால் குறிப்பிடப்பட்டுள்ளது. இது ஸ்டீனின் தனிச்சிறப்பாக மாறியது.
கலைக் கண்காட்சி
பாரம்பரிய கலைக் கண்காட்சி 1977ஆம் ஆண்டில் பிரபல நாடக ஆளுமையும், நாடக இயக்குனருமான இப்ராஹிம் அல்காசியின் மனைவி ரோஷன் அல்காசி என்பவரால் நிறுவப்பட்டது. இது தில்லி முழுவதும், குறிப்பாக தெற்கு தில்லியில், பல வணிக கலைக்கூடங்கள் திறக்கப்படுவதற்கான ஒரு காலகட்டமாக இருந்தது. அதன்பிறகு திரிவேணி அதன் "வணிகரீதியான" அணுகுமுறையை பராமரிக்க முடிந்தது. ரோஷன் 2007இல் தான் இறக்கும் வரை 40 ஆண்டுகளுக்கும் மேலாக இந்தக் கலைக்கூடத்தை நடத்தி வந்தார். இன்று இப்ராஹிம் தனது எண்பது வயதுகளில் இருந்தாலும் அதன் இயக்குநராகத் தொடர்கிறார்.
உணவகம்
திரிவேணி கலா சங்கத்தில் உள்ள தேயிலை மொட்டை மாடி உணவகம் கலைஞர்கள், மாணவர்கள், அறிஞர்கள் சந்திக்கும் ஒரு பிரபலமான இடமாக மாறியது. குறிப்பாக சிறப்பான உணவுகளுக்கு பெயர் பெற்றது. இது 70கள் மற்றும் 80களில் பிரபலமாக இருந்தது. தில்லி முழுவதும் மற்ற கலை மையங்கள் வரத் தொடங்கியபோதும் இது பிரபலமாகவே இருந்தது. பல ஆண்டுகளாக, திரிவேணி உறுப்பினர் அல்லது நுழைவுச் சீட்டு நிகழ்ச்சிகள் இல்லாத ஒரே பொது நிறுவனமாக இருந்து வருகிறது.
விருது
திரிவேணியின் நிறுவனரும் இயக்குனருமான சுந்தரி கே. ஸ்ரீதரணிக்கு 1992 ல் இந்திய அரசு பத்மசிறீ வழங்கி கௌரவித்தது.
இறப்பு
இவர் 2012 ஏப்ரல் 7 அன்று புதுதில்லியில், தனது 93 வயதில் இறந்தார். இவரது மகன் அமர் ஸ்ரீதரணி திரிவேணியின் பொதுச் செயலாளராக உள்ளார்.
வெளி இணைப்புகள்
பகுப்பு:தில்லியில் கல்வி
மனித அறிவியல்
அறிவியலின் பொருள்
'விஞ்ஞானம்', 'அனுபவ விஞ்ஞானம்', மற்றும் 'விஞ்ஞான முறை' ஆகியவற்றின் பயன்பாட்டைப் பற்றிய தெளிவின்மை மற்றும் குழப்பம் 'மனித அறிவியல்' என்ற சொல் மனித நடவடிக்கைகளுக்குப் பொருந்தாது. 'விஞ்ஞானம்' என்பது லத்தீன் விஞ்ஞானத்தின் பொருள் 'அறிவு' என்பதிலிருந்து பெறப்பட்டது. 'விஞ்ஞானம்' என்பது அறிவு அல்லது கிளை அல்லது பொதுச் சட்டங்களின் செயல்பாட்டைக் காட்டுவதற்காக திட்டமிடப்பட்ட உண்மைகளின் சடலங்கள் அல்லது சத்தியங்களைக் கொண்ட படிப்பு பற்றிய எந்தவொரு கிளைடனும் குறிப்பிடுவதற்கு பொருத்தமானதாக இருக்கலாம்
References
பகுப்பு:அறிவு
நெல்சன், நியூசிலாந்து
நெல்சன் (Nelson) நியூசிலாந்தில் டாசுமான் விரிகுடாவின் கிழக்குக் கடலோரத்தில் அமைந்துள்ள நகரமாகும். இது இதேப் பெயர்கொண்ட இப்பகுதியின் பொருளியல் பண்பாட்டு மையமாக விளங்குகின்றது. 1841இல் உருவான இந்த நகரம் நியூசிலாந்தின் இரண்டாவது பழமையான குடியேற்றமாகும். தெற்குத் தீவின் மிகத் தொன்மையான இந்தக் குடியேற்றம் 1858இல் அரசாணையால் நகரமாக அறிவிக்கப்பட்டது. இதன் மக்கள்தொகை 46,437 ஆகும்.
இந்த நகரத்தின் அண்மையில் அபெல் டாசுமான் தேசியப் பூங்கா, ககுரங்கி தேசியப் பூங்கா, நெல்சன் ஏரிகள் தேசியப் பூங்கா ஆகியன அமைந்துள்ளன. இந்த நகரம் பிரித்தானிய கடற்தளபதி நெல்சனின் நினைவாகப் பெயரிடப்பட்டுள்ளது.
பகுப்பு:நியூசிலாந்து நகரங்கள் பகுப்பு:தெற்குத் தீவு
கள்ளந்திரி
கள்ளந்திரி (Kallandhiri) என்பது தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், கள்ளந்திரி ஊராட்சியில் உள்ள ஒரு புறநகர்ப் பகுதியாகும். கள்ளந்திரி, மதுரை - அழகர் கோவில் செல்லும் சாலையில், மதுரையிலிருந்து 18 கிமீ தொலைவில் உள்ளது. கள்ளந்திரி வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். இதன் அஞ்சல் சுட்டு எண் 625301 ; தொலைபேசி குறியீடு எண் 04549  ஆகும். கள்ளந்திரியில் ஐடிபிஐ வங்கிக் கிளையும்; அரசு மருத்துவ மனையும் உள்ளது.
அமைவிடம்
மதுரை - அழகர் கோவில் செல்லும் அழகர்கோயில் சாலையில், மதுரையிலிருந்து 17 கி.மீ. தொலைவில், அப்பன்திருப்பதிக்கு அடுத்து கள்ளந்திரி அமைந்துள்ளது. கடல் மட்டத்திலிருந்து சுமார் 219 உயரத்தில், 10.0383°N, 78.2005°W என்ற புவியியல் ஆள்கூறுகள் கொண்டு இவ்வூர் அமையப் பெற்றுள்ளது.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 1,488 குடும்பங்களும்; 892.62 ஹெக்டேர் நிலப்பரப்பும் கொண்ட கள்ளந்திரி வருவாய் கிராமத்தின் மொத்த மக்கள்தொகை 6,232 ஆகும். ஒடுக்கப்பட்டோர் எண்ணிக்கை 1,251 (20.07%) ஆகவுள்ளது. ஆறு வயதிற்குட்பட்ட குழைந்தகள் 706 ஆக உள்ளனர். சராசரி எழுத்தறிவு 77.13% ஆகும். இக்கிராமத்தின் மொத்த வேளாண் மற்றும் இதர தொழிலாளர்கள் 3,171 ஆகும். அப்பன்திருப்பதியில் தமிழ், தெலுங்கு மற்றும் சௌராஷ்டிர மொழிகள் பேசப்படுகிறது.
வெளி இணைப்புகள்
பகுப்பு:மதுரை மாவட்டத்திலுள்ள கிராமங்கள்
2010 தந்தேவாடா பேருந்து குண்டுவெடிப்பு
2010 தந்தேவாடா பேருந்து குண்டுவெடிப்பு, மே 17, 2010 அன்று சத்தீசுகர்மாநிலத்தின் தந்தேவாடா மாவட்டத்தில் தந்தேவாடாவில் இருந்து 50 கி.மீ தொலைவில் ஓர் பேருந்து கண்ணிவெடி தாக்குதலுக்கு உண்டான நிகழ்வைக் குறிப்பதாகும். சிறப்பு காவல் அதிகாரிகள், பொதுமக்கள் உள்பட, இச்சம்பவத்தில் பலியானோர் எண்ணிக்கை 31-இல் இருந்து 44-க்குள் இருக்கும் என்று அறிவிக்கப்பட்டது.
பொதுமக்கள் பயணிக்கும் பேருந்தைத் குறிவைத்துத் தாக்கிய முதல் நக்ஸல் தாக்குதல் இதுவெனக் கருதப்படுகிறது. இச்சம்பவம் 2001 தந்தேவாடா மாவோயிஸ்டு தாக்குதலில் 76 மத்திய சேமக் காவல் படை வீரர்கள் படுகொலை செய்யப்பட்ட ஒரு மாதத்திற்குப் பிறகு நிகழ்ந்தது.
மேற்கோள்கள்
பகுப்பு:இந்தியாவில் தீவிரவாதத் தாக்குதல்கள் பகுப்பு:தந்தேவாடா மாவட்டம்
சமணத் தமிழ் இலக்கியம்
சமணத் தமிழ் இலக்கியம் என்பது சமண மதச் சார்புடைய தமிழ் மொழியிலான இலக்கியங்களைக் குறிக்கும். சமண மதம் பல்வேறு மொழிகளின் இலக்கிய வளர்ச்சிக்குப் பெருமளவில் பங்களித்துள்ளது. குறிப்பாக சமண இலக்கியங்கள் வட இந்தியப் பண்டைய மொழிகளான அர்த்தமாகதி மற்றும் மகாராட்டிரப் பிராகிருத மொழியில் பெருமளவில் இயற்றப்பட்டுள்ளன. சமண மதம் தென்னிந்தியாவினூடாகத் தமிழகத்துக்குப் பரவிய பின்னர், சமண மதத்தைச் சேர்ந்த துறவிகளும் புலவர்களும் பல்வேறு இலக்கிய மற்றும் இலக்கண நூல்களை இயற்றியும் வகுத்தும் தமிழ் மொழிக்குத் தொண்டாற்றியுள்ளனர். தமிழை வளர்த்ததாகக் குறிப்பிடப்படும் மூன்று தமிழ்ச் சங்கங்களின் மரபுக்கதை சமணர்களால் நடாத்தப்பட்ட சைனசங்கத்தை அடியொற்றி உருவாக்கப்பட்டதாக சோர்ச் எல். ஆர்ட் என்பவர் குறிப்பிடுகிறார். பொ.ஊ. 470ல் வச்சிரநந்தி என்பவரால் திராவிட சங்கம் எனும் பெயரில் ஒரு தமிழ் மொழி ஆராய்ச்சிக் கழகம் நடாத்தப்பட்டு வந்துள்ளது.
ஐம்பெருங் காப்பியங்கள்
1. சிலப்பதிகாரம்:
சிலப்பதிகாரம் சமண சமயத்தை சார்ந்த நூல். இதை இயற்றியவர் இளங்கோவடிகள் ஆவார். சிலப்பதிகாரம் 3 காண்டங்களையும் 30 காதைக்காகளியும் கொண்ட நூல் ஆகும். இஃது கண்ணகியின் காற் சிலம்பை பற்றிய வரலாற்றை கூறும் நூல் ஆகும்.
2. மணிமேகலை:
மணிமேகலை நூலை எழுதியவர் சீத்தலை சாத்தனார் ஆவார். இஃது புத்த (அ) பௌத்த மதத்தை சார்ந்த நூல் ஆகும். இதில் 30 காதைகள் உள்ளன.
3. சீவக சிந்தாமணி:
சீவக சிந்தாமணியை இயற்றியவர் திருத்தக்க தேவர் ஆவார். இது 3 இலம்பகங்களை கொண்ட நூல் ஆகும். இஃது சமண சமயத்தை சார்ந்த நூல்.
5. குண்டலகேசி:
குண்டலகேசியை இயற்றியவர் நாதகுத்தனார் ஆவார். இது 19 பாடல்களை கொண்ட நூல் ஆகும். இஃது புத்த மதத்தை சார்ந்த நூல்.
ஐஞ்சிறு காப்பியங்கள்
1. உதயண குமார காவியம்:
தமிழில் ஐஞ்சிறு காப்பியங்கள் என அழைக்கப்படும் ஐந்து நூல்களுள் ஒன்றாக விளங்குவது உதய குமாரன காவியம் ஆகும். இதனை எழுதியவர் யாரென்பது இன்னும் அறியப்படவில்லை. இது 6 காண்டங்களை கொண்ட நூல்.
2. நாக குமார காவியம்:
இதனை எழுதியவர் யாரென்பது இன்னும் அறியப்படவில்லை. இது 5 சருக்கங்களை கொண்ட நூல்.
3. யசோதர காவியம்:
இந்நூலை எழுதியவர் வெண்ணாவலுடையார் ஆவார். இது 5 சருக்கங்களை கொண்ட நூல் ஆகும்.
இந்நூலை எழுதியவர் யாரென்பது இன்னும் அறியப்படவில்லை. இது 10 சருக்கங்களை கொண்ட நூல்.
5. சூளாமணி:
இந்நூலை எழுதியவர் தோலாமொழிதேவர் ஆவார். இது 12 சருக்கங்களை கொண்ட நூல் ஆகும்.
புதிய பாவினங்களின் அறிமுகம்
களப்பிரர்களின் ஆட்சிக்காலத்தில் சமண மதத்தவர் பல்வேறு புதிய பாவினங்களைத் தமிழில் அறிமுகப்படுத்தினர். விருத்தப்பாக்களாலான பல்வேறு இலக்கியங்கள் சமணர்களால் எழுதப்பட்டுள்ளன.
மேற்கோள்கள்
பகுப்பு:சமணத் தமிழ் இலக்கியங்கள்
சாச்சௌதா (சட்டமன்றத் தொகுதி)
சாச்சௌதா (சட்டமன்றத் தொகுதி) (இந்தி:चाचौड़ा विधान सभा निर्वाचन क्षेत्र) (தொகுதி எண்: 30) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி குணா மாவட்டத்தில் அமைந்துள்ளது.
தற்போதைய சட்டமன்ற உறுப்பினர்
சாச்சௌதா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த 'மம்தா மீனா' இருக்கிறார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:குனா மாவட்டம்
வளிமண்டல வேதியியல்
வளிமண்டல வேதியியல் (Atmospheric chemistry) என்பது வளிமண்டல அறிவியலின் ஒரு பிரிவாகும். இப்பிரிவில் புவியின் வளிமண்டலம் மற்றும் மற்ற கிரகங்கள் தொடர்பான அறிவியல் ஆராயப்படுகிறது. இயற்பியல், வானிலையியல், கணிப்பொறி ஒப்புருவாக்கம், கடலியல், நிலவியல் மற்றும் எரிமலையியல் போன்ற பலதுறை ஆராய்ச்சிகளையும் உள்ளடக்கியதொரு பிரிவாக வளிமண்டல வேதியியல் விரிந்துள்ளது. காலநிலையியல் போன்று தொடர்ந்து பெருகின்ற பல்வேறு விதமான ஆய்வுகள் இப்பிரிவை மேலும் விரிவான எல்லைகளுக்கு அழைத்துச் செல்கிறது.
வளிமண்டலத்தின் பகுதிப்பொருட்கள் மற்றும் வேதியியல் இரண்டும் பல்வேறுபட்ட காரணங்களால் முக்கியத்துவம் பெறுகின்றன. ஆனால் வளிமண்டலம் மற்றும் உயிரினங்களுக்கு இடையில் நிலவும் இடைவினைகளே மிகுந்த முக்கியத்துவம் வாய்ந்த முதன்மையான காரணமாகும். எரிமலை உமிழ்வுகள், மின்னல், விண்பொருட்களைச் சுற்றிலும் உள்ள கொரோனாவில் இருந்து வெளிப்படும் துகள்களின் மோதல் போன்ற இயற்கைச் செயல்முறைகளின் விளைவாக வளிமண்டலத்தின் பகுதிப்பொருட்களில் மாறுதல்கள் நிகழ்கின்றன. இக்காரணங்கள் மட்டுமில்லாமல் இயற்கைக்கு எதிரான மனிதனின் செயற்பாடுகளாலும் வளிமண்டலத்தின் பகுதிப்பொருட்களில் மாறுதல்கள் ஏற்பட்டு மனித உடல்நலத்துக்கு, தாவரப் பயிர்களுக்கு, சூழ்நிலைத் தொகுப்புக்கு கேடுகள் உண்டாகின்றன. எடுத்துக்காட்டாக அமிலமழை, ஓசோன் குறைபாடு, ஒளிவேதியியல் நச்சுக்காற்று, பைங்குடில் வளிமம் மற்றும் புவி சூடாதல் போன்ற பலவகைப் பிரச்சினைகளுக்கான காரணங்களை புரிந்து கொள்ள வளிமண்டல வேதியியல் முயல்கின்றது. வளிமண்டல வேதியியலாளர்களும் இப் பிரச்சினைகளுக்கான காரணங்களைப் புரிந்து கொண்டு ஒரு தத்துவார்த்த புரிதல் மூலமாக பிரச்சினைகளை தீர்ப்பதற்குண்டான சாத்தியமான தீர்வுகள் உருவாக்கி அவற்றை சோதனை செய்து அதன் விளைவுகளை மதிப்பீடு செய்யவும் அரசாங்கத் திட்டங்கள் மற்றும் கொள்கைகள் வகுக்கப்படுகின்றன.
வரலாறு
பண்டைய கிரேக்கர்கள் காற்றை நான்கு உறுப்புகளில் (நீர், பூமி, தீ, காற்று) ஒன்று எனக் கருதினர். ஆனால் வளிமண்டல உட்கூறுகள் தொடர்பான அறிவியல் ஆய்வுகள் முதன்முதலில் 18 ஆம் நூற்றாண்டில் தொடங்கியது. சோசப்பு பிரீசிட்லி, அந்துவான் இலவாசியே மற்றும் என்றி கேவண்டிசு போன்றவர்கள் வளிமண்டல உட்கூறுகளின் முதலாவது அளவீடுகளை மேற்கொண்டனர்.
19 ஆம் நூற்றாண்டின் பிற்பகுதி மற்றும் 20 ஆம் நூற்றாண்டுகளில், இவ்வாய்வு மிகவும் குறைவான செறிவு கொண்ட அரிய பகுதிப்பொருட்களின் பக்கமாகத் திரும்பியது.1840 ஆம் ஆண்டில் கிரித்தியன் பிரெடெரிக் சிகான்பியன் கண்டுபிடித்த ஓசோன் வாயு, வளிமண்டல வேதியியலின் குறிப்பிடத்தக்க முக்கிய கண்டுபிடிப்பாக அமைந்தது. 20 ஆம் நூற்றாண்டில் வளிமண்டல அறிவியல் வளிமண்டலத்தில் உள்ள காற்றின் பகுதிப்பொருட்களைப் பற்றிய தேடுதலுக்கு நகர்ந்தது. காற்றிலுள்ள அரிதான வாயுக்களின் அடர்த்தி காலப்போக்கில் எவ்வாறு மாறியது என்பதையும் மற்றும் எந்த வேதியியல் செயல்முறைகள் காற்றின் பகுதிப்பொருட்களின் ஆக்கத்திலும் அழிவிலும் பங்கு வகிக்கின்றன என்பதையும் ஆய்வு செய்கின்ற போக்குத் தொடங்கியது. பேராசிரியர் சிட்னி சேப்மான் மற்றும் கார்டன் டாப்சன் ஆகியோர் ஓசோன் அடுக்குகள் எவ்வாறு தோற்றுவிக்கப்பட்டன மற்றும் அவை எவ்வாறு பராமரிக்கப்படுகின்றன என்பதை எடுத்துரைத்தனர். மேலும், அரியான் ஆகென் சிமித் ஒளிவேதியியல் நச்சுக்காற்று தொடர்பான விளக்கத்தையும் கொடுத்தார். இவை இரண்டும் மிகமுக்கியமான உதாரணங்களாகக் கருதப்பட்டன. பால் குருட்சன், மரியோ மொலினா மற்றும் பிராங்க் செர்வுட் ரோவ்லண்டு போன்றவர்கள் ஓசோன் தொடர்பாக தொடர்ந்து ஆய்வுகள் மேற்கொண்டனர். இவ்வாய்வுகளுக்காக 1995 ஆம் ஆண்டில் வேதியல் துறைக்கான நோபல் பரிசு வழங்கப்பட்டது.
21 ஆம் நூற்றாண்டில் வளிமண்டல வேதியியல் துறையின் கவனம் மீண்டும் மாற்றம் பெற்று நகர்ந்தது. வளிமண்டலம் புவி அமைப்பின் ஒரு பகுதியாக கருதப்பட்டு ஆய்வுகள் தொடர்ந்தன. வளிமண்டலம் என்ற ஒற்றை நோக்கில் இருந்து விடுபட்டு புவியின் வளிமண்டலம், உயிர்க்கோளம் மற்றும் புவி உருண்டை முதலான பிரிவுகளில் ஆய்வுகள் நிகழ்ந்தன. வேதியியல் மற்றும் காலநிலை இடையே உள்ள இணைப்புகள் குறித்த சிந்தனை ஆய்வுகளை தொடர்ந்து நகர்த்தியது. ஒசோன் துளைகளின் விளைவுகள் எவ்வாறு பருவநிலைகளைப் பாதிக்கின்றன மற்றும் பருவநிலைகள் மீண்டும் எவ்வாறு மீட்சிபெற்று ஓசோனைப் பராமரிக்கின்றன என்பதான ஆய்வுகளும் மேற்கொள்ளப்பட்டன. கடல்கள் மற்றும் புவியின் சூழல் மண்டலம், வளிமண்டலப் பகுதிப்பொருட்களுடன் மேற்கொள்ளும் இடைவினைகளின் முக்கியத்துவமும் உணரப்பட்டது.
ஆராய்ச்சி முறையியல்
கவனிப்புகள், ஆய்வக அளவீடுகள் மற்றும் மாதிரி அமைத்தல் ஆகிய மூன்று கூறுகளும் வளிமண்டல வேதியியல் ஆராய்ச்சி முறையின் மைய்யக் கருத்துகளாகும். இந்தக் கூறுகளிடையே நிகழும் இடைவினைகளின் இயக்கமே ஒருங்கிணைந்த வளிமண்டல வேதியியல் ஆராய்ச்சியின் முழுவடிவமும் முன்னேற்றமும் ஆகும். உதாரணமாக சரியான அல்லது முழுமையான கவனித்தல், ஒரு வேதிச் சேர்மத்தின் இருப்பைப் குறித்த முடிவுகளில் மாற்றத்தை ஏற்படுத்தலாம். இதனால் மாதிரி அமைத்தல் மற்றும் ஆய்வகச் செயல்பாடுகளிலும் மாற்றங்கள் ஏற்பட்டு அப்பொருள் குறித்த ஒருபுரிதலை இந்த கவனிப்புகள் விவரிக்க முடியும்.
புற இணைப்புகள்
பகுப்பு:சுற்றுச்சூழல் வேதியியல் பகுப்பு:வேதியியல்
ஊத்துக்காடு காளிங்கநர்த்தனர் கோயில்
ஊத்துக்காடு காளிங்கநர்த்தனர் கோயில் தஞ்சாவூர் மாவட்டத்தில் உள்ளது.
அமைவிடம்
ஆவூர்-திருக்கருக்காவூர்-திட்டை சாலையில் கும்பகோணத்திலிருந்து 14 கிமீ தொலைவில் அமைந்துள்ளது. இக்கோயிலுக்குச் செல்ல கும்பகோணம் மற்றும் ஆவூரிலிருந்து பேருந்துகள் உள்ளன.
மூலவர்
இக்கோயிலின் கருவறையில் காளிங்கநர்த்தனர் மூலவராக உள்ளார்.
சிறப்பு
காளிங்கநர்த்தனர், சர்ப்பத்தின் மேல் நின்றபடி ஆடுகின்றார். அவ்வாறு ஆடும்போது சர்ப்பத்துக்கும் கண்ணனுக்கும் இடையே மெல்லிய, நூலிழை அளவிலான இடைவெளியே உள்ளது. அதுவே இங்குள்ள திருமேனியின் சிறப்பாகும்.
குடமுழுக்கு
தென் கோகுலம் என்று அழைக்கப்படும் இக்கோயிலில் 1988இல் குடமுழுக்கு நடைபெற்றது. அக்டோபர் 26, 2015இல் குடமுழுக்கு நடைபெறவுள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
தோரியம்(IV) ஐதராக்சைடு
தோரியம்(IV) ஐதராக்சைடு (Thorium(IV) hydroxide) Th(OH)4. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
தயாரிப்பு
கரையக்கூடிய தோரியம் உப்புகளுடன் சோடியம் ஐதராக்சைடைச் சேர்த்து வினைபுரியச் செய்வதன் மூலம் தோரியம்(IV) ஐதராக்சைடு தயாரிக்கப்படுகிறது.
வினைகள்
புதியதாகத் தயாரிக்கப்பட்ட தோரியம்(IV) ஐதராக்சைடு அமிலத்தில் கரையும். ஆனால் இது பழையதாக மாறும்போது இதன் கரைதிறன் குறையும்.
தோரியம்(IV) ஐதராக்சைடு அதிக வெப்பநிலையில் சிதைவடைந்து தோரியம் டையாக்சைடு சேர்மத்தை உற்பத்தி செய்யும்
உயர் அழுத்தத்தில், தோரியம்(IV) ஐதராக்சைடு கார்பன் டை ஆக்சைடுடன் வினைபுரிந்து, தோரியம் கார்பனேட்டு அரைநீரேற்றை உருவாக்குகிறது.
மேற்கோள்கள்
பகுப்பு:தோரியம் சேர்மங்கள் பகுப்பு:ஐதராக்சைடுகள்
மலரே மௌனமா
மலரே மௌனமா, சுவேதா சினி ஆர்ட்ஸ் சார்பில் எஸ். பரராஜசிங்கம் தயாரித்த இரண்டாவது திரைப்படம். ஏற்கனவே "மெதுவாக உன்னைத் தொட்டு" என்ற படத்தை அவர்கள் தயாரித்தார்கள்.
மூலக்கதையை அருண் எழுத, திரைக்கதை, வசனத்தை ஜீவா எழுதியுள்ளார். கமரா. படத்தொகுப்பு, இயக்கம் ஆகிய பொறுப்புகளை ரவி அச்சுதன் ஏற்றிருக்கிறார்..
சிவா, அனுஜா அய்யர், சபானா, பயில்வான் ரங்கநாதன், செந்தி, சுரேஷ்ராஜ, கணபதி ரவீந்திரன், ரூபி யோகதாசன் அகியோர் நடித்துள்ளார்கள்.
சுவையான குறிப்புகள்
பகுப்பு:கனேடியத் தமிழ்த் திரைப்படங்கள்
அரசு கலை அறிவியல் கல்லூரி, பொள்ளாச்சி
பொள்ளாச்சி அரசு கலை அறிவியல் கல்லூரி (Government Arts and Science College, Pollachi) என்பது தென்னிந்தியாவில், தமிழ்நாட்டின், கோயம்புத்தூர் மாவட்டம், பொள்ளாச்சியில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2017 ஆண்டு தமிழக அரசால் துவக்கப்பட்டது. இது கோயம்புத்தூர் பாரதியார் பல்கலைக்கழக உறுப்புக் கல்லூரி ஆகும். இக்கலூரி பொள்ளாச்சியில் சமத்தூர் ராம ஐயங்கார் நகராட்சி மேல்நிலைப் பள்ளி வளாகத்தில் தற்காலிகமாக துவக்கப்பட்டு செயல்பட்டுவந்தது. அதே வளாகத்தில் கல்லூரிக்கு நான்கு ஏக்கர் நிலம் ஒதுக்கபட்டு கட்டடங்கள் கட்ட 2019 ஆம் ஆண்டு அடிக்கல் நாட்டப்பட்டது.
வெளியிணைப்புகள்
பகுப்பு:கோயம்புத்தூர் மாவட்டத்திலுள்ள அரசினர் கலைக் கல்லூரிகள் பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
நம்பிநெடுஞ்செழியன்
நம்பிநெடுஞ்செழியன் ஓரு புலவர். குட்டுவன் என்ற பெயர் கொண்டு இவரைக் குட்ட நாட்டு அரசரான சேரர் மரபினர் எனக் கருதுவர். உ. வே. சாமிநாதையர் மற்றும் பி.நா.வும் (குறுந்தொகை, நற்றிணை பாடினோர் வரலாறுகள் - நூல்) நம்பி என்ற சொல் ஆடவரிற் சிறந்தானைக் குறிக்கும். அவ்வகையில் நம்பிநெடுஞ்செழியன் என்றவாறு, இவரும் நம்பிகுட்டுவனார் எனப் பெயர் பெற்றிருக்கலாம் என்பர்.
குறுந்தொகையில் இரண்டும் (109 243) நற்றிணையில் மூன்றும் (145, 236, 345) ஆக ஐந்து பாடல்கள் இவருடையன. பெரும்பாலும் நெய்தல் திணையைச் சிறப்பித்துப் பாடிய இவர், ஒரு பாடலில் (நற். 236) குறிஞ்சித் திணையையும் பாடியுள்ளார். தலைவன் அளவளாவி உடனிருக்கும் போதும் தலைவியின் நெற்றி பிறர் கண்டு அலர் கூறுமாறு வேறுபட்ட தன்மையைத் தோழி, அவன் சிறைபுறத்தே நிற்கையில், தலைவிக்குக் கூறுவாள் போல் அவனை வரைவு கடாவுவதையும் பிரிவிடை ஆற்றியிருக்குமாறு தோழி வற்புறுத்தும் நிலையில் தலைவி, ‘சேர்ப்பனை இனி, யான் நினையேன்’ என் கண்கள் துயில்வனாக என்று நெஞ்சழிந்து கூறுவதையும் இவர் குறுந்தொகைப் பாடல்களில் அமைத்துள்ளார்.
மேற்கோள்கள்
பகுப்பு:சேர அரசர்கள் பகுப்பு:சங்கப் புலவர்கள்
சித்திரை வெண்குடை திருவிழா
சித்திரை வெண்குடை திருவிழா என்பது தேவேந்திரகுல வேளாளர் சமூகத்தினரால், விருதுநகர் மாவட்டத்திலுள்ள, ராஜபாளையத்தில் நடத்தப்படுகின்ற ஓர் திருவிழாவாகும். ராஜபாளையத்தில் உள்ள சீனிவாசன் புதுத்தெரு, செல்லம் வடக்கு, தெற்கு தெருக்கள், அம்மன் பொட்டல் தெரு ,மடத்துப்பட்டி தெரு,‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌ஆனையூர் தெரு, மத்திய வடக்கு தெரு போன்ற தெருக்களில் வசிப்பவர்கள் இத்திருவிழாவினை நடத்துகிறார்கள். இந்த திருவிழாவில் வெண்குடை ஏந்தியவாறு ஏழு தெருக்களில் வலம் வருகிறார்கள்.
இத்திருவிழாவில் தேவேந்திர குல வேளாளர் சமூகத்தினர் மட்டுமே கலந்து கொள்ள வேண்டுமென இத்திருவிழாவினை வரையறைச் செய்துள்ளார்கள்.{{cn}
வெளி இணைப்புகள்
வெண்குடை சித்திரை திருவிழா ஊர்வலம் - தினமணி
பகுப்பு:தமிழர் விழாக்கள்
இந்திய வேதியியல் தொழில்நுட்ப நிறுவனம்
இந்திய வேதியியல் தொழில்நுட்ப நிறுவனம் (Indian Institute of Chemical Technology) ஒரு தேசிய அளவிலான ஆராய்ச்சி  மையம் .இது இந்தியா உள்ள தெலுனங்கானா மாநிலத்தில் அமைந்துள்ளது.இந்நிறுவனம் அறிவியல் மற்றும் தொழிலக ஆய்வு மன்றம் கீழ் இயங்குகிறது.இந்நிறுவணம் வேதியியல்,உயிர் வேதயியல்,உயிர் தகவலியல், வேதியியல் பொறியியல், ஆகியவற்றில் ஆராய்ச்சி நடத்துகிறது மற்றும் நாட்டின் தொழில்துறை மற்றும் பொருளாதார வளர்ச்சிக்கு அறிவியல் மற்றும் தொழில்நுட்ப  உள்ளீடுகளை வழங்குகிறது. இது அதிகபட்ச சி.எஸ்.ஐ.ஆர் காப்புரிமைகளில் ஒன்றை தாக்கல் செய்ததுள்ளது.
செயல்பாடுகள்
ஐ.ஐ.சி.டி யின் ஆராய்ச்சி மற்றும் மேம்பாடுத் திட்டங்கள் பூச்சிக்கொல்லிகள், மருந்துகள், கரிம இடைநிலைகள், சிறந்த இரசாயணங்கள், வினையூக்கிகள், பாலிமர்கள், கரிம பூச்சுகள், குறைந்த தர நிலக்கரி பயண்பாடுகள் மற்றும் காய்கறி எண்ணெய்களிலிருந்து மதிப்பு கூட்டப்பட்ட தயாரிப்புகளுக்கான தொழில்நுட்பங்கள் அகியவற்றுடன் தொடர்புடையது. ஐ.ஐ.சி.டி கரிம தொகுப்பு மற்றும் வினையூக்கங்களில் அடிப்படை ஆராய்ச்சியில் தீவிரமாக ஈடுபட்டுள்ளது.
பொது சுகாதாரம்
மலேரியா,ஜப்பானிய என்செபாலிடிஸ்,டெங்குக் காய்ச்சல் போன்ற திசையன் முலம் பரவும் நோய்களுக்கு பொருத்தமான கட்டுப்பாட்டு நடவடிக்கைகளை வடிவமைப்மதற்க்கான கிராமப்புற உள்ளுர் பகுதிகளில் முதன்மை கொசு திசையன் துல்லியமாக அடையாளம் காண தொழில்நுட்பத்தை மேம்படுத்துவது நிறுவனத்தின் பணிக்கு ஒரு எடுத்துக்காட்டு.
இந்தியா போன்ற வளரும் நாடுகளில், கிராமப்புறங்களில் இருந்து வரும் கொசு இனங்களை வகைப்படுத்துதல் மற்றும் அடையாளம் கிண்பது மிக மூக்கியமானது. உலக சுகாதார அமைப்பு ஒரு உருவகமாக முக்கிய வடிவில் வகைப்பாட்டுக் தரவு விவரிக்கும் தனிக்கட்டுரை வெளியிட்டது இதனை புரிந்து கொள்ள பொதுவாக கடினம்.இந்த சிரமத்தை கருத்தில் கொண்டு,ஒரு புதிய மென்பொருள் உருவாக்கப்பட்டுள்ளது.கிராமப்புறங்களில் இந்த தொதகுப்பை வெற்றிகரமாக பயன்படுத்தலாம்.விரைவான அடையாளம் மற்றும் அதிக துல்லியம் தொழில்நுட்பத்தின் முக்கிய அம்சங்கள்.
வெளியினைப்புகள்
பகுப்பு:பல்கலைக்கழகங்களும் கல்லூரிகளும் பகுப்பு:வேதியியல் நிறுவனங்கள்
சகசாநந்த அடிகள்
சகசானந்த அடிகள் என்பவர் கடலூர் மாவட்டம் சிதம்பரத்தில் 1923 ஆண்டு நந்தனார் கல்விக்கழகத்தை தொடங்கியவர். இக்கல்வி கழகம் மூலம் தொடக்கப்பள்ளி மற்றும் மேல்நிலைப்பள்ளி ஆகியவை தொடங்கப்பட்டுள்ளன. இவர் சட்டப்பேரவை உறுப்பினராக இருந்துள்ளார்.
பிறப்பு
சகசாநந்தர் வேலூர் மாவட்டம், ஆரணி வட்டம், மேல்புதுப்பாக்கத்தைச் சார்ந்தவர் ஆவார். இவர் 1890 டிசம்பர் மாதம் 27 இல் அண்ணாமலை மற்றும் அலமேலு அம்மாள் தம்பதியருக்கு மகனாகப் பிறந்தார். இவரது இயற்பெயர் முனியசாமி ஆகும்.
சாதனைகள்
இவர் சிதம்பரத்தில் 1923 ஆம் ஆண்டில் நந்தனார் கல்விக்கழகத்தை தோற்றுவித்தார். 1923 முதல் 1946 வரை சென்னை மேல்சபை உறுப்பினாராக இருந்தார். தமிழக சட்டசபை உறுப்பினராக 1947 முதல் 1959 வரை இருந்தார்.
பண்ணையாள் பாதுகாப்புச் சட்டம், வார சாகுபடி முதலியவை கொண்டு வருவதற்கு பாடுபட்டார். வன்னியர்களுக்கு இருந்து வந்த குற்றப்பரம்பரையினர் என்ற சட்டத்தை நீக்குவதற்கு சட்டப் பேரவையில் வாதாடி அதனை நீக்குமாறு செய்தார்.
மரம் (கட்டிடப் பொருள்)
thumb|250px|right|மேலும் செயல் முறைகளுக்கு உட்படுத்துமுன், மரக்குற்றிகள் அடுக்கி வைக்கப்பட்டுள்ளன. பெரிய, பல்லாண்டுத் தாவர வகைகளுள் ஒரு வகை மரம் எனப்படுகிறது. முதிர்ந்த மரங்கள் குற்றிகளாகவோ (logs), அறுக்கப்பட்டுப் பலகைகள், அல்லது வேறு வடிவிலோ மிகப் பழங்காலம் முதலே கட்டிடங்கள் மற்றும் அமைப்புக்களை உருவாக்குவதற்காகப் பயன்பட்டு வருகின்றன. உயிருடனிருக்கும் மரவகையைச் சேர்ந்த தாவரத்தைக் குறிக்கவும், வெட்டப்பட்டுக் கட்டிடங்களில் பயன்படுத்துவதற்காகத் தயார் செய்யப்பட்ட கட்டிடப் பொருளைக் குறிக்கவும், மரம் என்ற ஒரே சொல்லே வழக்கில் உள்ளது. மரம் (கட்டிடப் பொருள்) எனும் இக் கட்டுரை, மரத்தைக் கட்டிடப் பொருளாக எடுத்து விளக்குகிறது.
கட்டிடப் பொருளாக மரத்தின் வரலாறு
மரம், விரைவில் அழிந்து விடக்கூடிய ஒரு பொருள். மரத்தினால் கட்டப்பட்ட கட்டிடங்கள் நீண்ட காலம் நிலைத்திருப்பது சாத்தியமில்லை. இதன் காரணமாக மிகப் பழையகால மரக் கட்டிடங்கள் எதுவும் இன்றுவரை நிலைத்திருக்கவில்லை. எனினும், தொல்பொருளாய்வு, இலக்கியம், மற்றும் பழங்காலக் கட்டிடக்கலை எழுத்தாக்கங்கள் என்பவற்றினூடாக, பல ஆயிரம் ஆண்டுகளாகவே மரம் கட்டிடப் பொருளாகப் பயன்பட்டுவருவதை அறிய முடிகின்றது.
ஆரம்பகாலத்தில் மரம், குற்றிகளாகச் செப்பனிடப்படாத வடிவிலேயே பயன்படுத்தப்பட்டன. காலப் போக்கில், ஒழுங்கான வடிவத்திலும், தேவையான அளவுகளிலும் மரங்களை அரிந்து பயன்படுத்தும் தொழில் நுட்பங்கள் உருவாயின. மரம் ஒரு சிறந்த கட்டிடப் பொருளாயினும், அது தொடர்பிலும் சில வரையறைகள் உள்ளன. தொழில்நுட்ப ரீதியான வரையறைகள், பொருளாதார ரீதியான வரையறைகள், சூழலியல் தொடர்பான வரையறைகள், என்பவற்றினால் விளையக்கூடிய பிரச்சினைகளைத் தீர்க்கும் முயற்சியில், செய்முறை மர உற்பத்திகள் (processed wood products) விருத்தி செய்யப்பட்டன. ஒட்டுப்பலகை (plywood), நார்ப்பலகை (fibre board), சிம்புப்பலகை (chip board) என்பன இவற்றுட் சில. அண்மைக் காலங்களில், அடுக்குத்தகட்டு மரக் கட்டுமானக் கூறுகள் (laminated wood components) பரவலாகப் பயன்படுத்தப்படுகின்றன.
வெளியிணைப்புகள்
பகுப்பு:கட்டிடப் பொருட்கள் பகுப்பு:நில மேலாண்மை பகுப்பு:மரவேலை
Sortyment drewna
அண்ணா பல்கலைக்கழகம்
அண்ணா பல்கலைக்கழகம் (Anna University) இந்தியாவின், தலைசிறந்த பல்கலைக்கழகங்களில் ஒன்றாகும். 1978ஆம் ஆண்டில், சென்னையில் நிறுவப்பட்ட இப்பல்கலைக்கழகம், பொறியியல், தொழில்நுட்பம் மற்றும் அதன் தொடர்புடைய அறிவியல் துறைகளில் உயர்கல்வி பட்டப்படிப்புகள் வழங்குவதுடன் ஆராய்ச்சிப் பணிகளையும் மேற்கொள்கிறது. இதன் முதன்மை வளாகம் சென்னையின் கிண்டியிலும், துணைக்கோள் வளாகம் சென்னையின் குரோம்பேட்டையிலும் உள்ளன.
அஃதே, நாட்டு நிறுவன தரவரிசை கட்டமைப்பு இதனை பத்தாவது இடத்தில் அமர்ந்திருக்கிறது. மேலும் பல்கலை கழக்கங்களுள் நான்காவது இடத்திலும், பொறியியலில் எட்டாவது இடத்திலும் தரவரிசைப்படுத்திருகிறது. முதன்மை வளாகத்தில் கிண்டி பொறியிற் கல்லூரி, அழகப்பர் தொழில்நுட்பக் கல்லூரி, கட்டிடக்கலை மற்றும் திட்டமிடல் பள்ளி மற்றும் சென்னை பல்கலைக்கழகத்தின் மூன்று தொழில்நுட்ப துறைகளும் உள்ளடங்குவனவாகும். சென்னை தொழில்நுட்ப  நிறுவன வளாகம் குரோமேபேட்டையில் அமைந்துள்ளது.
வளாகம்
350px|thumbnail|அறிவியல் மையம்
பல்கலைக்கழகத்தின் முதன்மை வளாகம், தென்சென்னை பகுதியில் 100 ஏக்கர் (400,000 சதுர.மீ) பரப்பில் அமைந்துள்ளது. அடையாறும் தமிழக ஆளுனர் மாளிகையான ராஜ்பவனும் இவ்வளாகத்தை ஒட்டி அமைந்துள்ளன. முதன்மை வளாகத்தில் கிண்டி பொறியியல் கல்லூரி, அழகப்பர் தொழில்நுட்பக் கல்லூரி, கட்டிடக்கலை மற்றும் திட்டமிடுதல் பள்ளி அமைந்துள்ளன. மெட்ராசு தொழில்நுட்ப கழகம் 200,000 சதுர மீட்டர் பரப்பளவில் குரோம்பேட்டை வளாகத்தில் அமைந்துள்ளது. அழகப்பர் தொழில்நுட்பக் கல்லூரியின் சில ஆய்வுக்கூடங்கள் தரமணி வளாகத்தில் அமைந்துள்ளன. படத்தில் காண்பிக்கப்பட்டுள்ள அறிவியல் மையம் கிண்டி பொறியியல் கல்லூரி வளாகத்தில் அமைந்துள்ளது.
சேர்க்கை
தமிழ்நாடு தொழில்முறைக்கல்வி படிப்புகள் நுழைவுத்தேர்வின் வழியாக தொழில்முறைகல்விக்கான மாணவர் சேர்க்கை 2006 வரை நடைமுறையில் இருந்தது. 2007-2008 கல்வி ஆண்டிலிருந்து மாணவர்கள் மேன்னிலை (12ஆம் வகுப்பு) கல்வியின் மதிப்பெண்கள் வாயிலாகச்  சேர்க்கைத்  தொடங்கி நடைமுறையில் உள்ளது. முதுகலை கல்வி சேர்க்கை TANCET மற்றும் GATE போன்ற நுழைவுத்தேர்வுகளின் மதிப்பெண்கள் கொண்டு நடத்தப்படுகிறது.
கல்வி
தனது இணைப்பு கல்லூரிகள் வாயிலாக பொறியியல் மற்றும் தொழில்நுட்ப கல்வியை வழங்கிவருகிறது. இது இரட்டை அமைப்பைச் சார்ந்ததாகும், அவ்வண்ணம் ஒரு கல்வி ஆண்டிற்கு இருமுறையாக - முதலாவது அரையாண்டு நவம்பர்-திசம்பர் மாதங்களிலும், இரண்டாவது அரையாண்டு மே-சூன் மாதங்களிலும் தேர்வுகள் நடைபெறும்.
தரவரிசை
பன்னாட்டு வழியில், அண்ணா பல்கலைக்கழகம் கியூஎஸ் உலக பல்கலைகழகங்களின் தரவரிசை பட்டியலில் 651-700 ஆக மதிப்பிடப்பட்டுள்ளது. அதே தரவரிசையில் ஆசியாவில் 301-350வதாகவும் மற்றும் பிரிக்ஸ் நாடுகளில் 85வதாகவும் மதிப்பிடப்பட்டுள்ளது.
பல்கலைக்கழகத்தின் உறுப்புக் கல்லூரிகளும் வளாகங்களும்
கீழ்க்காணும் பட்டியலில் உள்ள அண்ணா பல்கலைக்கழகத்தின் கல்லூரிகள் இருவகைப்படும் அவை:
புரிதலுக்காக இப்பட்டியல் பன் கிளையாகப் பிரிக்கப்பட்டுள்ளது:
அண்ணா பல்கலைக்கழகம் - கிண்டி, சென்னை மண்டலம்: